เยลโลว์ไนฟ์

เยลโลว์ไนฟ์ () เป็นเมืองหลวงและนครใหญ่สุดของนอร์ทเวสต์เทร์ริทอรีส์ ประเทศแคนาดา ตั้งอยู่บริเวณตอนเหนือของชายฝั่งทะเลสาบเกรตสเลฟ ซึ่งอยู่ห่างจากวงกลมอาร์กติกไปทางทิศใต้ประมาณ  และตั้งอยู่ทางด้านตะวันตกของอ่าวเยลโลว์ไนฟ์ซึ่งอยู่ใกล้กับปากแม่น้ำเยลโลว์ไนฟ์ มีประชากร 19,569 คน (ค.ศ. 2016)

ในเยลโลว์ไนฟ์ มีภาษาที่ประชากรส่วนใหญ่พูดเป็นหลัก 5 ภาษา ได้แก่ ภาษาชิพิวยัน ภาษาโดกริบ ภาษาสเลวีย์ ภาษาอังกฤษ และภาษาฝรั่งเศส โดยในภาษาโดกริบเรียกนครเยลโลว์ไนฟ์ในชื่อ Sǫ̀mbak'è (Som-ba Kay) ซึ่งแปลว่า "สถานที่ที่เต็มไปด้วยเงินทอง"

เยลโลว์ไนฟ์อยู่ในเขตละติจูดสูง ทำให้ในฤดูร้อนมีกลางวันที่ยาวนานที่สุดเป็นเวลา 20 ชั่วโมงSunrise and sunset times in Yellowknife, June 2025 และในฤดูหนาวมีกลางวันที่สั้นที่สุดเป็นเวลาเพียง 5 ชั่วโมงSunrise and sunset times in Yellowknife, December 2025

 ภูมิอากาศ 
เยลโลว์ไนฟ์มีลักษณะภูมิอากาศแบบกึ่งอาร์กติก อุณหภูมิระหว่างฤดูหนาวและฤดูร้อนแตกต่างกันอย่างสุดขั้ว โดยมีฤดูหนาวที่ยาวนานและอากาศหนาวจัด อุณหภูมิเฉลี่ยระหว่าง -29 ถึง -22 องศาเซลเซียสในเดือนมกราคม ส่วนฤดูร้อนมีเพียงช่วงสั้น ๆ และอากาศอบอุ่น อุณหภูมิเฉลี่ยระหว่าง 13 ถึง 21 องศาเซลเซียสในเดือนกรกฎาคม

หิมะจะเริ่มตกตั้งแต่เดือนกันยายนไปจนถึงเดือนพฤษภาคม โดยมีหิมะตกเฉลี่ย 78 วันต่อปี มีปริมาณหิมะรวมทั้งปีประมาณ 150 เซนติเมตร เยลโลว์ไนฟ์มีปริมาณหยาดน้ำฟ้ารวมทั้งปีต่ำกว่า 300 มิลลิเมตร เนื่องจากอยู่ในพื้นที่อับฝน ที่มีเทือกเขาใหญ่ทางทิศตะวันตกของนครคอยบังลมและความชื้นเอาไว้

เยลโลว์ไนฟ์เป็นนครที่มีแสงแดดมากที่สุดในช่วงฤดูร้อน โดยในเดือนมิถุนายนมีแสงแดดมากที่สุดถึง 374 ชั่วโมงต่อเดือน หรือประมาณ 12.5 ชั่วโมงต่อวัน และมีแสงแดดรวมตลอดทั้งปีประมาณ 2,250 ชั่วโมง 

นับตั้งแต่ปี ค.ศ. 1942 เยลโลว์ไนฟ์มีสถิติอุณหภูมิต่ำสุดเป็นประวัติการณ์อยู่ที่ -51.2 องศาเซลเซียส เมื่อวันที่ 31 มกราคม ค.ศ. 1947 และ 1 กุมภาพันธ์ในปีเดียวกัน ส่วนสถิติอุณหภูมิสูงสุดเป็นประวัติการณ์อยู่ที่ 32.5 องศาเซลเซียส เมื่อวันที่ 16 กรกฎาคม ค.ศ. 1989

อ้างอิง

หนังสืออ่านเพิ่ม

 แหล่งข้อมูลอื่น 



หมวดหมู่:เมืองในประเทศแคนาดา
หมวดหมู่:นอร์ทเวสต์เทร์ริทอรีส์